CELEX: 62009CN0159
Language: el
Date: 2009-05-08 00:00:00
Title: Υπόθεση C-159/09: Αίτηση για την έκδοση προδικαστικής αποφάσεως, την οποία υπέβαλε το Tribunal de commerce de Bourges (Γαλλία) στις 8 Μαΐου 2009 — Lidl SNC κατά Vierzon Distribution SA

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/27
            
         Αίτηση για την έκδοση προδικαστικής αποφάσεως, την οποία υπέβαλε το Tribunal de commerce de Bourges (Γαλλία) στις 8 Μαΐου 2009 — Lidl SNC κατά Vierzon Distribution SA
   (Υπόθεση C-159/09)
   2009/C 180/46
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de commerce de Bourges
   
      Διάδικοι στην υπόθεση της κύριας δίκης
   
   Ενάγουσα: Lidl SNC
   Εναγόμενη: Vierzon Distribution SA
   
      Προδικαστικό ερώτημα
   
   Έχει την έννοια το άρθρο 3α της οδηγίας 84/450 (1), όπως τροποποιήθηκε με την οδηγία 97/55 (2), ότι είναι αθέμιτη η συγκριτική διαφήμιση με σύγκριση τιμών προϊόντων που ικανοποιούν την ίδια ανάγκη ή που έχουν τον ίδιο σκοπό τα οποία, δηλαδή μπορούν να χρησιμοποιούνται εναλλακτικά το ένα αντί του άλλου σε μεγάλο βαθμό, με μόνη αιτιολογία το ότι, όσον αφορά τα τρόφιμα, η δυνατότητα καταναλώσεως καθενός από αυτά ή, εν πάση περιπτώσει, η ευχαρίστηση που απορρέει από την κατανάλωσή τους διαφέρει ουσιωδώς σε συνάρτηση με τις συνθήκες, με τον τόπο παρασκευής τους, με τα χρησιμοποιούμενα συστατικά και με την πείρα του παραγωγού;
   
      (1)  Οδηγία 84/450/ΕΟΚ του Συμβουλίου, της 10ης Σεπτεμβρίου 1984, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραπλανητική διαφήμιση (ΕΕ L 250, σ. 17).
   
      (2)  Οδηγία 97/55/ΕΚ του Ευρωπαϊκού Κοινοβουλίου και του Συμβουλίου, της 6ης Οκτωβρίου 1997, για την τροποποίηση της οδηγίας 84/450/ΕΟΚ σχετικά με την παραπλανητική διαφήμιση προκειμένου να συμπεριληφθεί η συγκριτική διαφήμιση (ΕΕ L 290, σ. 18).